# བེལ་ཇིཡམ

**བེལ་ཇི་ཡམ**་རྒྱལ་ཁབ་འདི་ ནུབ་ཕྱོགས་ཡུ་རོབ་ཀྱི་རྒྱལ་ཁབ་ཅིག་ཨིནམ་ད་ དེ་གི་ས་མཚམས་ལུ་ ཕཱརན་སི་དང་ ཇར་མ་ནི་ དེ་ལས་ ལུ་ཟེམ་བོརག་དང་ ནེ་དར་ལེནཌ་ཚུ་ཡོདཔ་ཨིན། བྱང་མཚོའི་མཐའ་འཁོར་ལས་ཕར་མཚོ་འགྲམ་ཡོདཔ་ད་ རྒྱ་ཚད་ཀི་ལོ་མི་ཊར་ ༣༠,༦༨༩ ​​(མའིལ་གྲུ་བཞི་མ་ ༡༡,༨༤༩) ཡོདཔ་ཨིན་མས། དེ་གི་ས་གནས་ལྟེ་བ་འདི་གིས་ ཡུ་རོ་པིན་ཚོང་འབྲེལ་དང་སྲིད་དོན་གྱི་ལྟེ་བ་ཅིག་སྦེ་གཙིཝ་ཨིན་མས།

**ཧེ་མའི་བྱུང་རབས་དང་མི་རིགས།**

བེལ་ཇི་ཡམ་གྱི་བྱུང་རབས་དང་འཁྲིཝ་ད་  རོ་མཱན་རྒྱལ་ཁམས་ཀྱི་ཆ་ཤས་ཅིག་ཨིན་པའི་སྐབས་ བི་སི་ཨི་༥༧ ལུ་འགོ་བཙུགས་ནུག། དེ་ལས་ སྤྱི་ལོ་༡༨༣༠ སྤྱི་ཟླ་༡༠ པའི་ཚེས་༤ ལུ་ ནེ་དར་ལེནཌ་ལས་ རང་དབང་མ་ཐོབ་པའི་ཧེ་མ་ ཕེརེང་ཀིཤ་གི་དབང་ཚད་འོག་ལུ་ཚུད་དེ་ བཱར་གཱན་ཌི་ཡན་དང་ ཨིསི་པེ་ནིཤ་ དེ་ལས་ ཨས་ཊི་ཡན་ནེ་དར་ལེནཌ་གི་ཆ་ཤས་ཅིག་ཨིན་པས།

རྒྱལ་ཁབ་འདི་ མི་རིགས་མ་འདྲཝ་ཡོདཔ་ལས་ བྱང་ཕྱོགས་ལུ་ Flemish (བརྒྱ་ཆ་༦༠) དང་ ལྷོ་ཕྱོགས་ལུ་ Walloons (བརྒྱ་ཆ་༤༠) དེ་ལས་ ཤར་ཕྱོགས་ལུ་ German ཁ་སླབ་མི་མི་སྡེ་ཆུང་ཀུ་ཅིག་ཡོདཔ་ཨིན་མས།

**གནམ་གཤིས་དང་ལུང་ཕྱོགས་ཆགས་ཚུལ།**

བེལ་ཇི་ཡམ་ལུ་ གནམ་གཤིས་ཚ་དྲོད་དང་ལྡནམ་འབད་ཡོདཔ་ཨིན་མས། དེ་ཡང་ བྱར་གྱི་དུས་ལུ་ ཚ་དྲོད་དང་ལྡམ་དང་ དགུན་གྱི་དུས་ལུ་ བསིལ་དྲགས་ལྡན་ཏོག་ཏོ་ཡོདཔ་ཨིན་མས། རྒྱལ་ཁབ་འདི་ས་ཆའི་ཆགས་ཚུལ་གྱི་ལུང་ཕྱོགས་གསུམ་ལུ་དབྱེ་སྟེ་ཡོདཔ་ཨིན།

༡༽ མཚོ་འགྲམ་གྱི་ཐང་ཆེན་ – བྱེམ་གྱི་མཚོ་འགྲམ་དང་ བྱེ་མའི་ཕུང་ཡོད་མི་ཅིག་ཨིན།

༢༽ དབུས་མཐོ་སྒང་ – ལུང་གཤོངས་དང་ནགས་ཚལ་ཚུ་ཡོད་པའི་ ས་ཞིང་ཅིག་ཨིན།

༣༽ ཨར་ཌེན་ནིསི་ – ཤར་ལྷོ་ཁ་ཐུག་ལུ་ གངས་རི་དང་ནགས་ཚལ་གྱི་ལུང་ཕྱོགས་ཅིག་ཨིནམ་ད་ རྒྱལ་ཁབ་ཀྱི་མཐོ་ཤོས་ཅིག་ཨིན་མི་ Signal de Botrange (694 m) ཟེར་མི་འདི་ཨིན།

**བཱརུ་སིལ། རྒྱལ་ས་ལྟེ་བ།**

བེལ་ཇི་ཡམ་གྱི་རྒྱལ་ས་ལྟེ་བ་འདི་ བཱརུ་སིལ་ཨིནམ་ད་ ས་གནས་དེ་ སྲིད་དོན་གྱི་ གལ་གནད་ཅན་གྱི་ ཁྲོམ་སྡེ་ཅིག་ཨིན་མས། བཱརུ་སིལ་འདི་ བེལ་ཇི་ཡམ་གྱི་དབུས་ཕྱོགས་ལུ་ཆགས་ཡོདཔ་ལས་ ཡུ་རོ་པིན་མཉམ་འབྲེལ་གྱི་ རྒྱལ་ས་ལྟེ་བ་སྦེ་ལཱ་འབདཝ་ཨིན་མས། བཱརུ་སིལ་རྒྱལ་ས་ལྟེ་བའི་ལུང་ཕྱོགས་ནང་ ཁྲོམ་སྡེ་འདི་ནང་ མི་རློབས་༡༨༦༠༠༠ དེ་ཅིག་ཡོད་རུང་ ཁྲོམ་ཆེན་ས་ཁོངས་ནང་ མི་རློབས་ས་ཡ་༢ ལྷགཔ་ཅིག་སྡོད་དོ་ཡོདཔ་ཨིན་མས།

ལོ་རྒྱུས་དང་འཁྲིཝ་ད་ བཱརུ་སིལ་འདི་ དུས་རབས་༡༠ པའི་ནང་ བཙན་རྫོང་ཆུང་ཀུ་ཅིག་སྦེ་ གཞི་བཙུགས་འབད་ཡོདཔ་ཨིན་པས། དུས་ཚོད་དང་འཁྲིལ་ཏེ་ ཚོང་འབྲེལ་དང་ལམ་སྲོལ་གྱི་ལྟེ་བ་སྦོམ་ཅིག་ལུ་འགྱུར་ནུག། དུས་རབས་༡༩པ་དང་༢༠པའི་ནང་ སྲིད་དོན་གྱི་ལྟེ་བ་ཁག་ཆེ་ཤོས་ཅིག་ལུ་འགྱུར་ཡོདཔ་དང་ ད་རེས་ནངས་པ་ ཡུ་རོ་པིན་ལྷན་ཚོགས་དང་ ཡུ་རོ་པིན་སྤྱི་ཚོགས་བཟུམ་གྱི་ གཙུག་སྡེ་གཙོ་བོ་ཚུ་ དེ་ཁར་ཡོདཔ་ཨིན་མས།

ས་ཆའི་གནས་སྟངས་ཀྱི་ཐད་ལུ་ བཱརུ་སེལ་འདི་ བེལ་ཇི་ཡམ་གྱི་ལྟེ་བའི་ཉེ་འདབས་ལུ་ཡོདཔ་ལས་ སྐྱེལ་འདྲེན་དང་དཔལ་འབྱོར་གྱི་ལྟེ་བ་གཙོ་བོ་ཅིག་ཨིན། ཁྲོམ་སྡེ་འདི་གི་དཔལ་འབྱོར་དེ་ རྒྱལ་སྤྱིའི་ཚོང་འབྲེལ་དང་དངུལ་ཁང་ དེ་ལས་ གཞུང་སྐྱོང་ཚུ་ལུ་བརྟེན་ཏེ་ ཡར་རྒྱས་འགྱོ་དོ་ཡོདཔ་ད་ དེ་ནང་ རྒྱལ་སྤྱིའི་ལས་འཛིན་དང་ ཕྱི་འབྲེལ་ལས་འགན་ཚུ་ ཤུགས་ཅན་སྦེ་ཡོདཔ་ཨིན། དེ་མ་ཚད་ ལྟ་བཤལ་བཟོ་གྲྭ་ཡར་རྒྱས་འགྱོ་བའི་བསྒང་ཡོདཔ་ལས་ གཱརན་ཌི་པེལསི་དང་ ཨེ་ཊོ་མིཡམ་ དེ་ལས་ མཱན་ནེ་ཀེན་པིསི་བཟུམ་གྱི་ ས་རྟགས་ཚུ་གི་དོན་ལུ་ ཡོངས་གྲགས་ཡོདཔ་ཨིན།

བཱརུ་སིལ་ ལུ་ སྐད་ཡིག་གཉིས་ཀྱི་ལུང་ཕྱོགས་ཅིག་སྦེ་ གཞན་དང་མ་འདྲ་བའི་སྲིད་དོན་ལམ་ལུགས་ཀྱི་འོག་ལུ་ ལཱ་འབད་དོ་ཡོདཔ་ད་ དེ་ནང་ French དང་ Dutch གཉིས་ཆ་ར་ གཞུང་འབྲེལ་གྱི་སྐད་ཡིག་སྦེ་ ལག་ལེན་འཐབ་དོ་ཡོདཔ་ཨིན། བེལ་ཇི་ཡམ་སྤྱི་གཞུང་ལུང་ཕྱོགས་གསུམ་གྱི་གྲལ་ལས་གཅིག་སྦེ་ལཱ་འབད་དེ་ ལམ་སྲོལ་སྣ་མང་གི་ཁྱད་ཆོས་ཚུ་ གསལ་སྟོན་འབདཝ་ཨིན་མས།

**མི་རློབས།**

སྤྱི་ལོ་༢༠༢༣་ཚུན་  བེལ་ཇི་ཡམ་ལུ་ མི་རློབས་ས་ཡ་༡༡.༧ ཡོདཔ་ད་ མཐུག་ཚད་ཀི་ལོ་མི་ཊར་རེ་ལུ་ མི་རློབས་༣༨༢ ཡོདཔ་ཨིན་པས། རྒྱལ་ས་ལྟེ་བ་ བཱརུ་སིལ་ལུ་ མི་སྟོང་ཕྲག་༡༨༦ དེ་ཅིག་ཡོད་རུང་ ཁྲོམ་ཆེན་ནང་ མི་ས་ཡ་༢.༡ ལྷགཔ་ཅིག་ སྡོད་དོ་ཡོདཔ་ཨིན་པས། ཁྲོམ་ཚོགས་ཀྱི་མི་རློབས་བརྒྱ་ཆ་༩༨ དེ་ཅིག་ཡོདཔ་ལས་ བེལ་ཇི་ཡམ་འདི་ ཡུ་རོབ་ཀྱི་ཁྲོམ་ཚོགས་ཅན་གྱི་རྒྱལ་ཁབ་ཅིག་ཨིན།

**ཆོས་ལུགས།**

ཀེ་ཐོ་ལིག་རྒྱལ་ཁབ་ཅིག་ཨིན་མི་ བེལ་ཇི་ཡམ་ནང་ ཆོས་ལུགས་ལུ་ བརྩི་མཐོང་མར་ཕབ་འགྱོ་དོ་ཡོདཔ་ཨིན་པས། ད་རེས་ནངས་པ་ བེལ་ཇི་ཡམ་གི་མི་བརྒྱ་ཆ་༥༠ གིས་ ཡེ་ཤུའི་ཆོས་ལུགས་འཛིན་མི་ཨིནམ་སྦེ་ངོས་འཛིན་འབད་དོ་ཡོདཔ་ད་ བརྒྱ་ཆ་༣༢ དེ་ཅིག་གིས་ ཆོས་ལུགས་མེན་མི་དང་ བརྒྱ་ཆ་༧ དེ་ཅིག་གིས་ ཨིསི་ལམ་ལུ་དད་པ་བསྐྱེདཔ་ཨིན་མས། རྩ་ཁྲིམས་ཆེན་མོ་གིས་ ཆོས་ལུགས་ཀྱི་རང་དབང་བྱིན་ཡོདཔ་ད་ བེལ་ཇི་ཡམ་གྱིས་ གཞུང་འབྲེལ་དུ་ ཇིའུ་དང་ནང་པའི་ཆོས་ལུགས་རྩིས་ཏེ་ ཆོས་ལུགས་དྲུག་ལུ་ ངོས་ལེན་འབད་དེ་ཡོདཔ་ཨིན་པས།

**སྒྱུ་རྩལ་དང་ལམ་སྲོལ།**

བེལ་ཇི་ཡམ་འདི་ སྒྱུ་རྩལ་གྱི་སྲོལ་རྒྱུན་ཕྱུགཔོ་ཡོད་པའི་རྒྱལ་ཁབ་ཅིག་ཨིནམ་ད་ ཡོངས་གྲགས་ཅན་གྱི་རི་མོ་བ་ Jan van Eyck དང་ Pieter Bruegel དེ་ལས་ René Magritte ཚུ་བཏོན་དོ་ཡོདཔ་ཨིན་མས། འདི་ཡང་ ཊིན་ཊིན་དང་ ཨིསི་མཱརཕ་གི་སྐྱེས་སའི་ས་གནས་ཨིནམ་ལས་ དགོད་བྲོའི་རིགས་ཚུ་གི་དོན་ལུ་ ཡོངས་གྲགས་ཡོདཔ་ཨིན་མས། བེལ་ཇི་ཡམ་ གི་ལམ་སྲོལ་འདི་ French དང་ Dutch གི་ལམ་སྲོལ་ཚུ་གིས་ ཤུགས་སྦེ་ར་ཤན་ཞུགས་འབད་དེ་ཡོདཔ་ལས་ སྒྱུ་རྩལ་དང་སྙན་ཆ་ དེ་ལས་ བཟོ་རིགས་ཚུ་ གཞན་དང་མ་འདྲ་བའི་སླ་བསྲེ་རྐྱབ་སྟེ་ཡོདཔ་ཨིན།

**རང་ལུགས་ཀྱི་གྱོན་ཆས།**

དེང་སང་ནུབ་ཕྱོགས་ཀྱི་གྱོན་ཆས་ཚུ་ ཡོངས་གྲགས་ཡོད་རུང་ བེལ་ཇི་ཡམ་གྱི་རང་ལུགས་གྱོན་ཆས་འདི་ དུས་སྟོན་ཚུ་གི་དོན་ལུ་ ཉམས་སྲུང་འབད་དེ་ཡོདཔ་ཨིན་མས། Flemish གི་མི་སྡེའི་གྱོན་ཆས་ནང་ བལ་གྱི་གྱོན་ཆས་དང་ མཛེས་རྒྱན་ཚུ་ཚུདཔ་ཨིནམ་ད་ Walloon གི་རང་ལུགས་གྱོན་ཆས་ནང་ ཐགས་འཐག་ཡོད་པའི་  གྱོན་ཆས་ཚུ་ཚུདཔ་ཨིན་པས། བེལ་ཇི་ཡམ་འདི་ཡང་ དྲིསི་ཝན་ནོ་ཊེན་དང་ རཕ་སི་མོན་བཟུམ་གྱི་ མཐོ་རིམ་གྱོན་ཆས་ཚོང་རྟགས་ཚུ་གི་དོན་ལུ་ ཡོངས་གྲགས་ཡོདཔ་ཨིན་མས།

**རྩེད་རིགས།**

རྐང་རྩེད་འདི་ བེལ་ཇི་ཡམ་གྱི་ རྩེད་རིགས་ཡོངས་གྲགས་ཅན་ཅིག་ཨིནམ་ད་ བེལ་ཇི་ཡམ་གྱི་རྒྱལ་ཡོངས་སྡེ་ཚན་ རེཌ་ཌི་ཝིལསི་འདི་ འཛམ་གླིང་ནང་ དྲག་ཤོས་ཚུ་གི་གྲངས་སུ་ཚུད་དེ་ཡོདཔ་ཨིན། རྒྱལ་ཁབ་འདི་ནང་ རྐང་རྩེདཔ་དྲག་ཤོས་དང་ཡོངས་དྲག་ཡོད་མི་ ཨི་ཌེན་ཧ་ཟརཌ་དང་ ཀེ་ཝིན་ཌི་བུརུའིན་ཚུ་ཡོདཔ་ཨིན། རྐང་འཁོར་རྒྱུག་ནི་འདི་ཡང་ཁག་ཆེ་ཤོས་ཅིག་ཨིནམ་དང་ འདི་ཡང་ Eddy Merckx དང་ བེལ་ཇི་ཡམ་ གིས་ Flanders གི་ལྟ་བཤལ་པ་ཚུ་གིས་ འཕྲལ་འཕྲལ་རང་ འགོ་འདྲེན་འཐབ་དོ་ཡོདཔ་ཨིན། ཊེ་ནིསི་དང་ ཕིལཌ་ཧོ་ཀི་ དེ་ལས་ མོ་ཊར་རྩེད་རིགས་ཚུ་ཡང་ ཁྱབ་ཆེཝ་སྦེ་ རྩེད་གསོལ་ཡོདཔ་ཨིན།

**ཆབ་སྲིད་ལམ་ལུགས་དང་གཞུང་སྐྱོང་།**

བེལ་ཇི་ཡམ་འདི་ རྩ་ཁྲིམས་ཆེན་མོའི་ རྒྱལ་བརྒྱུད་རྒྱལ་ཁབ་ཅིག་ཨིནམ་ད་ སྤྱི་ཚོགས་ཀྱི་དམངས་གཙོའི་རིང་ལུགས་ཡོདཔ་ཨིན། ད་རེས་ནངས་པའི་རྒྱལཔོ་ ཕི་ལིཔ་གིས་ སྤྱི་ཟླ་༧ པའི་ཚེས་༢༡ ལས་ རྒྱལ་སྲིད་བསྐྱོངས་ཡོདཔ་ད་ ད་རེས་ བློན་ཆེན་ ཨེ་ལེགས་ཟན་ཌར་ཌི་ཀྲུ་གིས་ གཞུང་གི་འགོ་ཁྲིད་འབད་དོ་ཡོདཔ་ཨིན་པས།

བེལ་ཇི་ཡམ་འདི་ མངའ་སྡེ་གསུམ་ལུ་དབྱེ་སྟེ་ཡོདཔ་ཨིན།

༡༽ ཕ་ལན་ཌར་ ༼ཌཆ་སྐད་སླབ་མི༽

༢༽ ཝ་ལོ་ནི་ཡ་ ༼ཧྥ་རན་སིའི་སྐད་སླབ་མི༽

༣༽ བྷུ་རུ་སེལ་ ༼རྒྱལ་ས་ལྟེ་བ༽

དེ་མ་ཚད་ མངའ་སྡེ་༡༠ དང་ ཁྲོམ་སྡེ་༥༨༡ ཡོདཔ་ཨིན་པས།

**ཕྱི་འབྲེལ།**

བེལ་ཇི་ཡམ་འདི་ ཡུ་རོབ་དང་ ནེ་ཊོ་ ཡུ་ཨེན་ དེ་ལས་ འཛམ་གླིང་སྤྱི་ཚོགས་ཀྱི་ གཞི་བཙུགས་འཐུས་མི་ཅིག་ཨིན། ཁྱིམ་ཚང་རྒྱལ་ཁབ་ཚུ་དང་ མཐུན་ལམ་དམ་ཟབ་བཞག་སྟེ་ ཡུ་རོ་པིན་དང་ འཛམ་གླིང་སྲིད་དོན་ནང་ འགན་ཁུར་གཙོ་བོ་འབགཔ་ཨིན་པས། བཱརུ་སིལ་ལུ་ ཡུ་རོ་པིན་ལྷན་ཚོགས་དང་ ནེ་ཊོ་ཡིག་ཚང་ལྟེ་བ་ཚུ་རྩིས་ཏེ་ རྒྱལ་སྤྱིའི་གཙུག་སྡེ་སྦོམ་ཚུ་ གཞི་བཙུགས་འབད་ནིའི་གོ་སྐབས་བྱིན་དོ་ཡོདཔ་ཨིན་མས།

**སྐད་ཡིག་དང་ཤེས་རིག།**

བེལ་ཇི་ཡམ་ལུ་གཞུང་འབྲེལ་སྐད་ཡིག་གསུམ་ཡོདཔ་ཨིན།

༡༽ ཕ་ལེནཌར་ལུ་ ཌཆ་ (༦༠%) སླབ་ཨིན།

༢༽ ཕ་རཱན་སིའི་སྐད་ཡིག་ (བརྒྱ་ཆ་༤༠) ཝ་ལོ་ནི་ཡ་དང་ བཱརུ་སེལ་སི་ལུ་སླབ་ཨིན།

༣༽ ཤར་ཕྱོགས་སུ་སླབ་པའི་འཇར་མན་སྐད། (<1%)

ཤེས་རིག་གི་ལམ་ལུགས་འདི་ ལེགས་ཤོམ་སྦེ་གོང་འཕེལ་འགྱོ་སྟེ་ཡོདཔ་ལས་ སྐྱེས་ལོ་༡༨ ཚུན་ཚོད་ རིན་མེད་སྟོང་པ་སྦེ་ སློབ་གྲྭ་ནང་ ཤེས་ཡོན་བྱིན་དོ་ཡོདཔ་ཨིན། KU Leuven དང་ Ghent གཙུག་ལག་སློབ་སྡེ་བཟུམ་གྱི་གཙུག་ལག་སློབ་སྡེ་ཚུ་ ཡུ་རོབ་ཀྱི་ དྲག་ཤོས་ཚུ་གི་གྲངས་སུ་ཚུདཔ་ཨིན།

**དཔལ་འབྱོར།**

བེལ་ཇི་ཡམ་ལུ་ དཔལ་འབྱོར་གོང་འཕེལ་སྦོམ་སྦེ་འགྱོ་སྟེ་ཡོདཔ་ལས་ རྒྱལ་ཡོངས་ནང་འོང་འབབ་ ཡུ་ཨེས་ཌོ་ལར་ཐེར་འབུམ་༦༤༢ དང་ མི་རེའི་ནང་འོང་འབབ་ ཡུ་ཨེས་ཌོ་ལར་༥༤༨༠༠ ཨིན་པས།(༢༠༢༣)

རྒྱལ་ཡོངས་དངུལ་ལོར་ཡུ་རོབ་ (€) ཨིན། དཔལ་འབྱོར་དེ་ ཕྱིར་ཚོང་ལུ་བརྟེན་ཏེ་ ཐོན་སྐྱེད་གཙོ་བོ་ཚུ་ འཕྲུལ་ཆས་དང་སྨན་རིགས་ དེ་ལས་ རྡོ་རྗེ་ཕ་ལམ་ཚུ་ཨིན་པས། བེལ་ཇང་ཡམ་ གྱི་ཚོང་འབྲེལ་མཉམ་འབྲེལ་པ་ངོ་མ་འདི་ ཇར་མ་ནི་ ཕཱརན་སི་དང་ ནེ་དར་ལེནཌ་ཚུ་ཨིན་མས།

**ལྟ་བཤལ།**

བེལ་ཇི་ཡམ་ལུ་ ལོ་བསྟར་བཞིན་དུ་ ལྟ་བཤལཔ་ས་ཡ་༡༠ ལྷགཔ་ཅིག་ འོང་དོ་ཡོདཔ་ཨིན་པས། ཡོངས་གྲགས་ཅན་གྱི་མཛེས་ལྗོངས་ཁག་ཡང་

* བཱརུ་སེལ་ – གྷྲན་ཌི་པེལེསི་དང་ ཨེ་ཊོ་མིཡམ་ དེ་ལས་ ཡུ་རོབ་ཀྱི་གཙུག་སྡེ་ཚུ་ཨིན།
* Bruges – དུས་རབས་བར་མའི་ཁྲོམ་ཚོགས་ཅིག་ནང་ ཆུ་གཡུར་དང་ རྒྱལ་རབས་ཅན་གྱི་སྒྲིང་ཁྱིམ་ཚུ་ཡོདཔ་ཨིན།
* ཨེན་ཊི་ཝརཔ་ – འཛམ་གླིང་རྡོ་རྗེ་ཕ་ལམ་ཚོང་འབྲེལ་ལྟེ་བ་དང་ ང་བཅས་རའི་ཨམ་སྲུའི་ལྷ་ཁང་གི་ཁྱིམ།
* གྷེནཊ་ – གྷི་རེ་ཝེན་སི་ཊིན་བཙན་རྫོང་དང་ སེནཊ་བཱ་ཝོ་གི་ལྷ་ཁང་ཚུ་གི་དོན་ལུ་ ཡོངས་གྲགས་ཡོདཔ་ཨིན།

བེལ་ཇི་ཡམ་འདི་ ཅོག་ལེ་ཊི་དང་ ཝ་ཕེལ་ བི་ཡར་ དེ་ལས་ ལམ་སྲོལ་གྱི་དུས་སྟོན་ ཊོམ་རོ་ལེནཌ་དང་ ཀར་ནི་ཝལ་ཨོཕ་བིན་ཆི་ཚུ་གི་དོན་ལུ་ཡང་ ཡོངས་གྲགས་ཡོདཔ་ཨིན།

**མཇུག་དོན།**

བེལ་ཇི་ཡམ་འདི་ རྒྱལ་རབས་ཕྱུགཔོ་དང་ དཔལ་འབྱོར་སྒྲིང་སྒྲིང་ དེ་ལས་ འཛམ་གླིང་སྲིད་དོན་གྱི་ གལ་གནད་ཅན་གྱི་ རྒྱལ་ཁབ་མ་འདྲཝ་དང་ ཤན་ཞུགས་ཅན་གྱི་ རྒྱལ་ཁབ་ཅིག་ཨིན། བེལ་ཇི་ཡམ་གྱིས་ དུས་རབས་བར་མའི་ཁྲོམ་ཚོགས་ལས་ དེང་སང་གི་གཙུག་སྡེ་ཚུན་ཚོད་ ཡུ་རོབ་ཀྱི་ལམ་སྲོལ་དང་གཞུང་སྐྱོང་བཟོ་ནི་ལུ་ ཁག་ཆེ་བའི་འགན་ཁུར་འབག་སྟེ་འདུག།

**རྒྱབ་རྟེན་ཐོ།

**

---

  ཡུ་རོབ་ཀྱི་རྒྱལ་ཁབ་ཚུ།
ཨཱལ་བེ་ནི་ཡ། | ཨཱན་དོ་ར། | ཨས་ཊི་ཡ། | བེ་ལ་རུ་སུ། | བེལ་ཇིཡམ | བྷོས་ནི་ཡ་ ཧར་ཛི་གྷོ་བི་ན། | བཱུལ་གཱ་རི་ཡ། | ཀྲོ་ཨེ་ཤ། | སཱའི་པྲས། | ཅེཀ་རི་པབ་ལིཀ། | ཌེན་མཱཀ་ | ཨིསི་ཊོ་ནི་ཡ་ | ཕིན་ལེནཌ། | ཕརཱནསི་ | ཇཱར་མ་ནི། | གྲྀས། | ཧང་གྷ་རི། | ཨའིསི་ལེནཌ་ | ཨཱ་ཡ་ལེནཌ་རྒྱལ་ཁབ། | ཨྀཊ་ལི་ | ཀོ་སོ་བྷོ། | ལེཊི་བི་ཡ | ལིཀ་ཏནས་ཏ་ཡིན། | ལི་ཐུ་ནི་ཡ། | ལེགས་སུམ་བྷེར་ | མཱོལ་ཊ། | མོལ་དོ་ཝ་ | མོ་ན་ཀོ | མོན་ཊེ་ནེ་གྲོ། | ནེ་དར་ལེནཌསི་ | བྱང་མེ་སི་ཌོ་ནི་ཡ། | ནོ་ཝེ་ | པོ་ལེནཌ། | པོར་ཅུ་གལ། | རོ་མ་ནི་ཡ། | རཱ་ཤི་ཡ་རྒྱལ་ཁབ། | སན་མ་རི་ནོ། | སེར་བི་ཡ། | སི་ལོ་བཱ་ཀི་ཡ། | སི་ལོ་ཝེ་ནི་ཡ། | སིཔཱེན། | སུའི་ཌན་ | སུའིཊ་ཛར་ལེན་ | ཡུ་ཀེ་རིན། | ཡུ་ནའི་ཊེཌ་ཀིང་ཌོམ། | ཝེ་ཊི་ཀེན་སི་ཊི། | *ཕཱ་རོ་གླིང་ཕྲན།*